ఒక ఆట ఆడదామా?
పర్షియన్ పాచిక
వింత మనుషులు పని చేయడం భలే వింతగా ఉంటుంది కదా, అమ్మా?
నువ్వు ప్యాక్స్టన్ మ్యూజియంలో వాలంటీర్ పని చేస్తున్నావా,
లేకపోతే డ్రామా స్కూలుకు వెళ్లి డ్రామా నేర్చుకొని వస్తున్నావా?
హోరస్.
చిన్నపిల్లాడివి, ఏం తెలీదబ్బా నీకు.
ఏదోకరోజు నీకే తెలుస్తుందిలే.
ఇక ఆపుతావా?
ఇవాళ నువ్వు మ్యూజియంలో ఏం వెలగబెట్టావో చెప్పు.
ఒక నిధుల సేకరణ కార్యక్రమాన్ని ఏర్పాటు చేయడంలో పాండోరా సాయపడింది,
ఆ తర్వాత శిల్పాలు ఉన్న గార్డెనులో దాగుడు మూతలు ఆడుకుంది.
ఇది చాలా బాగుంది.
మనం మళ్లీ మామూలు జీవితంలోకి అడుగు పెడుతున్నందుకు ఆనందంగా ఉంది, కనీసం ప్రస్తుతానికైనా.
ఇన్ఫెర్టినోస్ చిల్లీ హట్ ఫ్లేవర్
అది తింటే ఆకలి పోతుంది. ఈరాత్రికి మీ నాన్న ఏదో స్పెషల్ వంటకం వండుతాడట.
ఆయనకి ఏం చేస్తున్నాడో ఏమీ తెలీట్లేదు ఈమధ్య, కాబట్టి మనం ఆయనకి సపోర్ట్ చేద్దాం.
- సరేనా? - గుడ్ ఈవినింగ్, బాబులూ.
చెఫ్ అలెగ్జాండర్ వాండర్హూవెన్ వండబోయే స్పెషల్ వంటకం కోసం అందరూ సిద్ధంగా ఉన్నారుగా.
ఇవాళ లేవగానే నాకు ఇది తినాలనిపించింది.
ఏంటి ఇది?
అది కొరమీను, మన కుటుంబ వంటకం ఇది.
మీకు నోరూరిపోయే వంటకం చేస్తాను, ఆగండి.
హా, వాండర్హూవెన్ వాళ్లు ఏం చేసినా అది శాపగ్రస్థమే అవుతుందని నీకెప్పుడైనా అనిపించిందా?
బంగారం, మనం చేపని డీప్ ఫ్రీజరులో పెట్టి, వీకెండ్ కి వండుదామా?
మా అందరికీ చాలా ఆకలిగా ఉంది,
దీన్ని వండటానికి చాలా సమయం పట్టేలా ఉంది.
నాన్నా.
ఈమధ్య తీగ ఏమైనా చెప్పడం కానీ, సంకేతాలివ్వడం కానీ చేసిందా?
అస్పష్టంగా ఏవేవో చెప్పింది, అంతే. కానీ ముఖ్యమైనవేమీ లేవు.
అస్పష్టంగా చెప్పడం అంటే?
బుస్సుమనడం, గుసగుసలాడటం, ఒక్కోసారి నా బుర్ర కూడా సరిగ్గా పని చేయదు.
శూన్యంలో ఉన్నప్పుడు ఎలా ఉండేదో, అలా అన్నమాట.
నేను ఇంకా పరిశోధన చేయాలి,
కానీ నీ ఆత్మ నీ దేహంలో కాకుండా, చాలా రోజులు బయట ఉండింది కదా, ఆ ప్రభావం సుదీర్ఘ కాలం ఉంటుందనుకుంటా.
నువ్వు కనిపెట్టినప్పుడు, నాకు చెప్పు.
మళ్లీ మామూలు స్థితికి చేరుకోవాలని ఆత్రంగా ఉంది.
నువ్వు అలా అనడం భలే గమ్మత్తుగా ఉంది.
ఇందాకే, మామూలు పనులు చేయడం చాలా బాగుందని నేనూ, అమ్మ మాట్లాడుకున్నాం.
నువ్వేదో అడగాలనుకుంటున్నావని అర్థమైంది, పాండోరా.
అడిగేయ్.
"శుక్రవారం రాత్రి మన ఇంట్లో దేవీ గడిపితే, అంత కన్నా మామూలు పని ఇంకేం ఉంటుంది?" అని అనిపిస్తోంది.
మాకు కూడా దేవీ అంటే ఇష్టమే, కానీ ఇప్పుడు మన పరిస్థితి వేరు,
ఎందుకంటే, ఇప్పుడు మన ఇంట్లో శాపగ్రస్థ కళాఖండాలు ఉన్నాయని మనకి తెలుసు కదా.
కళాఖండాలు ఎప్పట్నుంచో ఉన్నాయి.
కానీ అవి శాపగ్రస్థమైనవని అప్పుడు మనకి తెలీదు, అంతే.
ఈ సమాధానాలన్నింటినీ తను ముందే అనుకొని, బాగా సన్నద్దమైంది.
నువ్వు సూపర్, పాన్.
నేను, దేవీ సమ్మర్ కోసం చాలా ప్లాన్స్ వేసుకున్నాం,
కానీ ప్రతిసారి నేను తనకి హ్యాండ్ ఇవ్వాల్సి వచ్చింది.
కనీసం ఒక్క రాత్రికైనా, మామూలుగా బతకాలని నాకు ఉంది, అంతే.
ప్లీజ్?
సరే, దేవీ రేపు ఇక్కడే పడుకోవచ్చు.
కానీ రహస్య ప్రదేశం లేదన్నట్టే మనం ప్రవర్తించాలి. అది చాలా కీలకం.
ఈ రహస్యం బయటపడకూడదు.
ఇక్కడి కళాఖండాలను దక్కించుకోవడానికి
ఎంతకైనా తెగించే ప్రమాదకరమైన వ్యక్తులు చాలా మందే ఉన్నారు.
నాకు స్పష్టంగా, బాగా అర్థమైంది.
ఆ రాత్రి మీ ఇద్దరూ రహస్య ప్రదేశంలోనే పడుకోవాల్సి ఉంటుంది. సారీ.
మాకేమీ పర్వాలేదు. అక్కడ మేము వందేళ్ళు ఉన్నాం.
ఇంకొక్క రాత్రి ఉండలేమా?
నేను లండన్ కి చెందిన క్యూరేటర్లకు
బ్యాబిలోనియన్ ప్రదర్శనకి నా ప్లాన్స్ వివరిస్తా.
నాతో పాటు గొప్ప ఆర్కియాలజిస్ట్ ఆలెక్స్ వాండర్హూవెన్ కూడా వస్తాడు.
నిజంగానా?
నీ పనితనానికి అభిమానులు చాలా మంది ఉన్నారు.
నీకు సాయపడగలననే అనుకుంటున్నా.
నీకు సాయం అవసరమని కాదు, ఎందుకంటే అసలైన గొప్పదానివి నువ్వే కాబట్టి.
లేదు, నువ్వే.
నువ్వే.
ఇక ఆపండి. ఇది ఆ కొరమీను చేప కన్నా చండాలంగా ఉంది.
ఆప్త మిత్రులతో హాయిగా గడపడానికి కావలసినవన్నీ నా దగ్గర ఉన్నాయి.
ఐస్ క్రీమ్, దెయ్యం సినిమాలు, బోర్డ్ గేమ్స్.
దేవీ!
నువ్వు వచ్చినందుకు నాకు చాలా ఆనందంగా ఉంది.
థ్యాంక్స్, పాన్. మేము ఎప్పుడో బయటకి వెళ్లి ఈ మధ్యే వచ్చాం.
మూడు నెలలు లేను ఇక్కడ.
అవును, నాకు తెలుసు.
నిన్ను మిస్ అయ్యా.
నేను కూడా నిన్ను మిస్ అయ్యా, అందుకే చాలాసార్లు నీకు కాల్ చేశా.
కానీ మనం ప్లాన్ చేసుకొన్న ప్రతిసారి, నువ్వు అమ్మతో, అన్నయ్యతో గడపాలి అని
విచిత్రమైన కారణాలు చెప్పి హ్యాండ్ ఇచ్చావు.
క్షమించు.
ఇక్కడ చాలా విషయాలు జరుగుతూ ఉన్నాయి.
గ్రీక్ నకుల్ బోన్స్?
ఉన్నాయి.
- నేను లేకుండానే చెక్ చేసేస్తున్నావా? - కంగారుపడకు.
నిన్నరాత్రిలా, మొన్నరాత్రిలా, అంతకుముందు రాత్రిల
అన్నీ ఉన్నాయి.
ఈజిప్షియన్ గదిలో బ్రేస్ లెట్ పోయింది కదా, అందుకని మనం ఇంకా జాగ్రత్తగా ఉండాలి.
నేను చూసుకుంటాలే. ఊరికే ఏడవకు.
ఇక తనిఖీ చేసే పని మొదలుపెడదాం.
కుందనపు బొమ్మ? ఉంది.
పర్షియన్ పాచిక?
ఉందా?
లేదు, బాసూ.
నువ్వే చూడు.
పర్షియన్ పాచిక ఏమైపోయింది?
ఆలెక్స్!
ఇంత కాలానికి మా పిస్తా బాబూ ఇక్కడికి మళ్లీ వచ్చాడుగా.
ఈ ఆదర్శ జంటని ప్రత్యక్షంగా చూస్తున్నందుకు చాలా ఆనందంగా ఉంది.
ఇవాళ స్కైయే పిస్తా. నేను పిస్తాకి తోడుగా వచ్చిన వ్యక్తిని మాత్రమే.
అది నీ అభిమానం.
లండన్ నుండి వచ్చిన మన మిత్రులు ప్రదర్శన గురించి వినడానికి చాలా ఆరాటంగా ఉన్నారు, స్కై.
సార్గోన్ సింహాసనాన్ని దక్కించుకోవడం అంటే అది చిన్న విషయం కాదు.
అంతరించిపోయిన సామ్రాజ్యం. బాబిలాన్
మీరిద్దరూ వెళ్లండి.
నేను ఒక దాన్ని పరిశీలించాలి.
అయ్యాక వచ్చి అన్నీ తెలుసుకుంటా.
పరధ్యానం పట్టకుండా చూసుకో.
ఇక్కడ ఆడుకోవడానికి చాలా ఉన్నాయి కదా, దెవ్స్?
హా.
యుద్ధ వ్యూహం ఆట ఆడుదాం.
మహాగ్రంథమంత పెద్ద రూల్స్ బుక్ ఉంటుంది, ఆ ఆటేనా?
అవును! రూల్స్ ని వివరించడానికి ఒక గంట పడుతుంది,
ఆ తర్వాత కత్తిలా ఉంటుంది.
మాకు వద్దులే బాబూ.
ఏ ఆట ఆడాలో నువ్వు ఎంచుకోరాదూ?
ఇది ఆడదామా?
వావ్! నాకు కూడా ఓకే.
మహారాజుగారి ప్రస్థానం అట చాలా బాగుంటుంది.
లోపల పాచికలు లేవు.
వింతగా ఉందే.
ఇక్కడున్న ఆటల్లో ఒక్కదానిలో కూడా పాచికలు లేవు.
నిన్నే నేనూ, నాన్న వీరుడి ఆగమనం ఆట ఆడాం.
అప్పుడు పాచిక ఉండింది.
ఒక్క నిమిషం. ఏంటది?
దీన్ని నేను చూడటం ఇదే మొదటిసారి.
ఏదైతేనేం, మనం ఆడుకోవచ్చు.
నిన్ను ఓడిస్తే వచ్చే కిక్కే వేరబ్బా.
లేదు, నిన్నే చిత్తుచిత్తుగా ఓడిస్తా.
యుద్ధ వ్యూహం నియమాలకు సంబంధించిన మొదటి సంపుటి తెచ్చేశా.
ఆ ఆట ఆడదామంటారా?
సర్లే. ఈసారి ఎప్పుడైనా ఆడదాం దీన్ని.
వావ్, ఇది సూపర్ గా ఉంది.
ఒక్క నిమిషం ఆగు.
ఒక ఆట ఆడదామా?
ఎవరది?
ఏం జరుగుతోంది?
మీరు ఇప్పుడు మాంటికోర్ పంచాయితీలో ఉన్నారు.
పంచాయితీ ఏంటి? మాంటికోర్ ఎవరు?
మాంటికోర్ అంటే ఒక ప్రాచీన కాలపు జీవి, పర్షియాకి చెందినది అన్నమాట.
రస్, నాకు సాయం చేద్దువు రా!
దేవీ, నువ్వు ఇక్కడే ఉండు.
ఆ పాచిక శాపగ్రస్థ కళాఖండం కదా?
దాన్ని వదిలేయ్. నేను తలుపు తెరవలేకపోతున్నాను.
ఆట కొనసాగుతున్నప్పుడు మధ్యలో వెళ్లిపోవడం సాధ్యపడదు.
ఇవి నియమాలు, నియమాలను మార్చడం కుదరదు.
పాన్? నాకు కొంచెం భయంగా ఉంది.
దీనికే భయపడుతున్నావా?
ముందుంది ముసళ్ళ పండగ.
పాండోరా, ఏం చేస్తున్నావు?
ఇది నీకు సర్ప్రైజ్, దేవీ!
ఈ రాత్రికి అన్నీ వాస్తవంగా జరుగుతున్నట్టే అనిపించేలా ప్లాన్ చేశా.
ఇదంతా నాకోసం చేశావా?
అవును. ఈ సమ్మరులో రస్, తన గేమింగ్ స్కిల్స్ ని బాగా మెరుగుపరుచుకున్నాడు.
వర్చువల్ రియాలిటీ, హోలోగ్రామ్లు మొదలైనటువంటి టెక్నికల్ విషయాల్లో రాటు దేలాడు.
అవును కదా, రస్?
అవును.
వావ్, ఇది సూపర్ గా ఉంది.
అవును. నీకు ఇక్కడ కనిపించేదంతా, రస్ తన ఊహా ప్రపంచంలో నుండి సృష్టించినదే.
అదిరిపోయేలా గడుపుదాం, సిద్ధంగా ఉండు.
సరే. ఆటని ఎలా ప్రారంభించాలి?
మొదట మనం పాచికని...
నిశ్శబ్దం!
నా శాసనాలను వినండి.
ఆహారం తక్కువ ఉంది, జనాభా ఎక్కువ ఉంది.
ఈ పంటకోత కాలంలో పోటీ పడటానికి ఎంపిక చేయబడిన గ్రామస్థులు మీరే.
పంటకోత కాలమా?
నేను ఆ కాలానికి తగ్గట్టుగా ఆటని డిజైన్ చేశా.
ఆ కాలం అంటే, మొదటి పర్షియన్ సామ్రాజ్యం అన్నమాట.
సరే.
ప్రతి ఆటగాడు వంతులవారీగా పాచికని వేయాలి,
వాళ్లకి పడిన సంఖ్యను బట్టి, వాళ్లు ముందుకు కదలాలి.
విత్తనాల సంచులని పొందడానికి ఆటగాళ్లు సవాళ్లను పూర్తి చేయాలి.
విత్తనాల సంచులా? సూపర్! ఖచ్చితత్వం అంటే ఇది!
పది విత్తనాల సంచులని సంపాదించాక,
నా ఆవాసానికి రావచ్చు.
అక్కడ, నేను మీకు చివరి పరీక్ష పెడతాను.
నన్ను ఓడిస్తే, గెలుపు మీదే.
ఓడిపోయిన వారికి ఏం గతి పట్టాలో విజేత నిర్ణయిస్తారు.
ప్రొజెక్టర్లతోనే ఆ మ్యాజిక్ చేశా.
"ఏం గతి పట్టాలో విజేత నిర్ణయిస్తారా"? అంటే ఏంటి?
నా అనుభవపూర్వకంగా చెప్పాలంటే, అది మంచి విషయం కాదు.
నేను ఇప్పుడే రీసెర్చ్ చేసి వస్తా.
నువ్వు పిల్లల మీద ఓ కన్నేసి ఉంచు.
మొదట నేనే వేయాలనుకుంటా.
ఇప్పుడు ఏం చేయాలి?
ఇదిగో నీ మొదటి విత్తనాల సంచి.
ఒక విత్తనాల సంచి సంపాదించేశా, ఇంకా తొమ్మిదింటిని సంపాదించాలి.
ఏంటి? అప్పుడే ఒక సంచిని సంపాదించేశావా?
నువ్వు ఎందుకు అంత ఆశ్చర్యపోతున్నావు?
ఆటని డిజైన్ చేసింది నువ్వే కదా.
మొదటి ప్రయత్నంలోనే ఇద్దరూ ఇరగదీసేస్తున్నారు కదా, అందుకే ఆశ్చర్యపోతున్నాను.
వారెవ్వా!
ఇప్పటికి నా వంతు వచ్చింది.
బహుశా, ఈ ఆట అంత నష్టం కలిగించేది కాదేమో.
ఆ మాట ఆవేశపడి అనేసినట్టున్నావు.
నీ బుర్రకు పదును పట్టే సమయం వచ్చేసింది.
నేను రెడీ.
సరైన పెట్టెని ఎంచుకుంటే, ఒక విత్తనాల సంచి నీ వశం అవుతుంది.
సరి కాని దాన్ని ఎంచుకుంటే,
మూల్యం చెల్లించక తప్పదు.
నా పొడుపు కథలోనే ఆధారం ఉంది: "సూర్యాస్తమయాన్ని నమ్ముకో, సూర్యోదయాన్ని నమ్ముకుంటే నాశనమైపోతావు."
సూర్యాస్తమయం, సూర్యుని అస్తమయం.
సూర్యుడు మాయం.
సూర్యుడు వేడిగా ఉంటాడు, లేదా...
ఇప్పుడు మెసేజ్ చేస్తున్నావా?
సూర్యుడు తూర్పు దిక్కున ఉదయిస్తాడు, పడమర దిక్కున అస్తమిస్తాడు.
"సూర్యాస్తమయాన్ని నమ్ముకో," పడమరం వైపున్న పెట్టె!
- అది! - సరైనదే అది!
పెట్టెని తెరిచి నీ బహుమానాన్ని వశం చేసుకో, ఆపై తర్వాతి గదికి వెళ్లు.
నా మీద నమ్మకం పెంచుకో.
దేవీ ఈ పెట్టెని ఎంచుకొని ఉంటే ఏం జరిగేది?
ఇది నిజమైన పామే.
నా ప్రాణ మిత్రురాలు ఇంకాస్త ఉంటే చనిపోయి ఉండేది.
ఈ ఆట చాలా ప్రమాదకరమైన ఆట రా బాబోయ్!
ఎవరికైనా ఏమైనా అయ్యే ముందు, మనం శాపానికి విరుగుడు కనిపెట్టాలి.
ఆలెక్స్!
నీ కోసం నేను వెతకని చోటంటూ లేదు.
నేను...
మళ్లీ స్పృహ కోల్పోయావు, కదా?
- ఇంటికి వెళ్దాం పద. - ఏంటి?
వద్దు. ఇది నీకు చాల ముఖ్యమైన రాత్రి. నేను లండన్ నుండి వచ్చిన క్యురేటర్లను కలిసి...
మనం వచ్చి ఒక గంట అయింది.
సమావేశం ముగిసింది.
వాళ్లు వెళ్లిపోయారు.
స్కై, నన్ను క్షమించు.
వదిలేయిలే.
అంతరించిపోయిన సామ్రాజ్యం. బాబిలాన్
పాండోరా.
ఈ రాత్రి మీరు ఆటలు ఆడుకోవడానికి నువ్వు శాపగ్రస్థ కళాఖండాన్ని తీసుకున్నావా?
నేను తీసుకోలేదు. అది అక్కడే ఉండింది.
నువ్వు తీయకపోతే, ఇంకెవరు తీసి ఉంటారు?
ఆగు, కదలకు.
బాబోయ్, భయంకరంగా ఉంది
దీన్ని ఇంతకు ముందు గమనించలేదే.
దీన్ని జడలు నాకు భలే నచ్చాయి.
చచ్చానురా బాబోయ్.
నువ్వు మాంటికోర్ గుర్తును వేశావు.
ఈ సవాలును నువ్వు విజయవంతంగా పూర్తి చేస్తే,
నీకు అయిదు విత్తనాల సంచులు అందుతాయి.
విఫలమైతే,
నీ భవితవ్యాన్ని తేల్చాల్సి ఉంటుంది.
కరువు కాటకాల సమయంలో కూడా రాజే తొలి బువ్వ తింటాడు.
కొమ్మ వెనుక నిలబడి, ఆ బొమ్మ నోట్లోకి ఒక అత్తి పండును విసురు.
నీకు ఒక అవకాశమే ఉంటుంది.
ఇది కూడా సంతల్లో పెట్టే ఆట లాంటిదే, ఫిజిక్స్ ని ఫాలో అయిపోయి విసిరితే సరి.
నువ్వు విఫలమయ్యావు!
ఇక నీ భవితవ్యం తేలే దాకా నువ్వు ఆగాల్సిందే!
రస్!
ఎవరి పని అది?
మీ అమ్మానాన్నలు ఇంట్లో లేరు కదా. రస్ కూడా ఇంత గొప్పగా డిజైన్ చేయడానికి అవకాశమే లేదు.
ఏం జరుగుతోంది? నిజం చెప్పు.
అతని భవితవ్యం ఏంటి అనేది విజేత తేలుస్తారు.
ఇప్పుడు ఇద్దరు ఆటగాళ్లే మిగిలారు.
ఒక విజేత ఎంపిక అయ్యేదాకా ఆట కొనసాగుతూనే ఉంటుంది.
ఇవి నియమాలు, నియమాలను మార్చడం కుదరదు.
పాండోరా, ఈ ఆట ఆడాలని నాకు లేదు.
దయచేసి ఆపేద్దామా?
నా సవాలు పూర్తి అయ్యేదాకా ఆట పూర్తి కానట్టే.
మనం ఆపలేం అనుకుంటా.
ఆట కొనసాగుతున్నప్పుడు మధ్యలో వెళ్లిపోవడం సాధ్యపడదు!
ఆకాశం నుండి ఎవరో కోపంతో, కేకలు పెడుతూ చెప్తున్న మాటలను మనం వినాలనుకుంటా.
సరే, నువ్వు ఎలా అంటే అలా.
అయితే నేను వెళ్లి ఈ అత్తి పండు ఆట సంగతి చూస్తా.
నేను ఇప్పుడే వస్తా.
నేను టాయిలెట్ వెళ్లొస్తా.
రస్ కి ఏమైంది?
ఏమో. ఎవరో లాక్కొని వెళ్లిపోయినట్టు కనిపించింది.
మీరు ప్రచీన పర్షియాకి చెందిన ఒక శాపగ్రస్థ ఆటని ఆడుతున్నారు, అందుకే ఇదంతా జరుగుతోంది.
ఇది చాలా ప్రమాదకరమైన ఆట.
కానీ రస్ బాగానే ఉన్నాడా? అతడిని నేను కాపాడగలనా?
ఇక్కడున్న దాని ప్రకారం, నువ్వు మాంటికోర్ ఆటలో గెలిస్తే, అతని భవితవ్యాన్ని నిర్ణయించగలవట.
ఎంత తేలీకో.
"ఈ పాచిక, సుమారుగా క్రీస్తు పూర్వం 500 సంవత్సరంలో ఒక పర్షియన్ గ్రామంలో తయారైంది.
పురాణ గాథ ప్రకారం,
ఆ గ్రామంలో ప్రతి ఏడూ పంటలు సమృద్ధిగా పండేవి.
కానీ ఆ పల్లె జనాభా పెరిగే కొద్దీ, ఆహారం సరిపోయేది కాదు.
కొరత వల్ల గ్రామస్థుల మధ్య గొడవలు మొదలయ్యాయి.
సలహా కోసం వాళ్లు మాంటికోర్ దగ్గరికి వెళ్లారు.
చిన్న సమస్యలనైనా, పెద్ద సమస్యలనైనా మాంటికోర్ పొడుపుకథలు
మాయం చేసేస్తాయని పేరు ఉండేది.
గ్రామస్థుల జనాభాని నియంత్రించడానికి మాంటికోర్ ఒక ఆటని డిజైన్ చేసి,
దాని కోసం 12 వైపులు ఉండే ఒక పాచికని తయారు చేస్తుంది.
ఓడిపోయిన వ్యక్తి భవితవ్యాన్ని విజేత నిర్ణయిస్తాడు.
ఎంపిక చేయబడిన వారు ఇక తినలేరు."
వాళ్లు నిజంగానే తమ నోర్లని కోల్పోయారా?
మేము ఈ ఆటను గెలిచామంటే, మాలో ఒకరి నోరు కూడా మూసుకుపోతుంది.
మనం ఈ శాపానికి విరుగుడు కనిపెట్టాలి.
నేను కనిపెట్టేశా!
మనం కొమ్మ వెనుక నిలబడాలని మాంటికోర్ చెప్పింది.
మనం కొమ్మని జరపకూడదని అది చెప్పలేదు కదా.
- ఇదిగో నీ అయిదు విత్తనాల సంచులు. - సరే.
ఇక్కడేం జరుగుతోందో చెప్పు ముందు.
దేవీ, నీకు అంతా చెప్పేయాలనే నాకూ ఉంది, కానీ అంత కన్నా ముందు మనం ఈ ఆటని ముగించాలి.
దయచేసి నాకు సహకరించు.
సరే. నీకు ఆటలు ఆడాలనుందా? అలాగే ఆడదాం మరి.
నేనే గెలుస్తాను చూసుకో, ఎందుకంటే నీకంటే నేనే మెరుగైన దాన్ని కనుక. అది స్నేహం విషయంలో అయినా సరే.
ఇప్పుడు నేనేం చేయాలి?
ప్రస్తుతానికి, నీ నేస్తానికి ఏం కాకుండా చూడాలంటే, నువ్వు ఆడటం కొనసాగించాలి.
అవసరమైతే సాయం చేయడానికి, నేను పక్కనే ఉంటా.
నేను ఈ శాపానికి విరుగుడు ఏంటి అనే దాని గురించి
మరింత సమాచారం వెతికే పని చేస్తాను.
ఆట కొనసాగుతున్నప్పుడు మధ్యలో రావడం సాధ్యపడదు.
ఆలెక్స్!
ఆట కొనసాగుతున్నప్పుడు మధ్యలో రావడం సాధ్యపడదు.
ఇవి నియమాలు,
నియమాలను మార్చడం కుదరదు.
అయ్యయ్యో. పిల్లలు.
మీరిద్దరూ చెరో పది విత్తనాల సంచులను సంపాదించారు.
మీ చివరి పరీక్షకి సంసిద్ధం అవ్వండి.
చూస్తుంటే, ఆ స్వరం ఆ తలుపు వెనుక నుండి వస్తున్నట్టుంది.
ఏమైంది? ఏం కనిపించింది నీకు?
సరే, విషయం చెప్పేస్తున్నా.
ఇది మేము ప్లాన్ చేసిన ఆట కాదు.
నా కుటుంబానికి శాపముంది.
ఇది నాకు ముందే చెప్పి ఉండవచ్చు కదా?
ఎందుకంటే, నా కుటుంబానికి ఉన్న పిచ్చి శాపాన్ని
ఎవరికీ చెప్పకుండా దాచాలని చూస్తున్నా కాబట్టి.
కానీ ఈ శాపాలకు విరుగుడు కనిపెట్టడం నా జీవితంలో ముఖ్యమైన భాగం అయిపోయింది, నీలాగానే.
ఇంకా చెప్పాలంటే,
చెప్తే నువ్వు నమ్మవేమో అనుకున్నా.
నువ్వు చెప్పేది నమ్మాలో లేదో తెలీట్లేదు.
అసలేం నమ్మాలో కూడా నాకు తెలీట్లేదు.
లోనికి వచ్చి, మీ భవిష్యత్తు ఏమవ్వాలో తేల్చుకోండి!
ఇక వెనుదిరిగే అవకాశమే లేదు.
మీ తుది సవాలు చాలా తేలికైనది.
ఈ చిక్కుముడి మధ్యలోకి ఎవరైతే ముందుగా చేరుకుంటారో, వారే విజేత,
ఇతరుల భవితవ్యం వారి చేతుల్లోనే ఉంటుంది.
కుదరదు! ఇక నీ చెత్త ఆట ఆడాలని మాకు లేదు!
అవును! ప్రాణ మిత్రులం మేము, మాకు ఎవరు గెలిచినా ఒకటే.
హేయ్. నేల మాయమైపోతోంది.
మన చేత బలవంతంగా ఆడిస్తోంది ఇది.
భయపడకు, దేవీ. నేను వస్తున్నా.
దేవీ? దేవీ, ఎక్కడ ఉన్నావు?
రస్!
నేను పట్టేసుకున్నాలే.
దేవీ! నువ్వు నా హీరోవి.
అయ్యయ్యో!
నువ్వు విఫలం అయ్యావు!
నువ్వు విజేతగా నిలిచావు.
జీవితాంతం ఎవరికి ఇక ఆహారం దక్కకూడదో నువ్వు ఎంచుకోవాలి.
ఇద్దరిలో నేనెవరినీ ఎంచుకోను.
నా సోదరుని నోరు కానీ, నా ప్రాణ స్నేహితురాలి నోరు కానీ శాశ్వతంగా మూతపడిపోకూడదు.
ఇవి నియమాలు, నియమాలను మార్చడం కుదరదు.
విషయాలను తొలగించడం ద్వారా సమస్యలను పరిష్కరించకూడదు.
విషయాలను ఒక్కొక్కటిగా పరిష్కరించుకుంటూ పోవాలి.
దేవీ, నేనూ ఎప్పుడూ అలాగే చేస్తాం.
నువ్వు తప్పనిసరిగా ఎంచుకోవాల్సిందే!
అయితే నిన్నే ఎంచుకుంటున్నాను!
నీ నోరే శాశ్వతంగా ఆహారానికి దూరం కావాలి.
నా నోరా?
నువ్వు నన్ను ఎంచుకోలేవు.
ఎవరోకరిని ఎంచుకోవాలని నువ్వే అన్నావు కదా.
కానీ నిన్ను ఎంచుకోలేనని నువ్వు అననే లేదు.
నిర్ణయం తీసుకొనే హక్కు నాకు ఉందని నియమాలు చెప్తున్నాయి, నియమాలను మార్చడం సాధ్యపడదు కదా.
- పిల్లలూ! - మీకేమీ కాలేదు కదా?
హేయ్. మేము బాగానే ఉన్నాం.
మరేం పర్వాలేదు, మిస్టర్ అండ్ మిసెస్ వాండర్హూవెన్. మీ కుటుంబానికి శాపం ఉందని నాకు తెలుసు.
కానీ కంగారుపడకండి, నేను ఎవరికీ చెప్పను.
ఆవేశపడ్డావు, దేవీ. ఆవేశపడిపోయావు.
వచ్చే వీకెండ్ కూడా ఇలాగే గడుపుదామా?
తప్పకుండా, అదేదో మా ఇంట్లో గడుపుదాములే.
నాన్నా, ఇది నిజంగానే చాలా బాగుంది.
నీకు నచ్చినందుకు ఆనందంగా ఉంది. కొరమీను గుజ్జును, గుడ్డును కలిపి ఆమ్లెట్ గా వేశా.
అనుకోనిది ఏదీ జరగనందుకు ఆనందంగానే ఉంది,
కానీ ఆ పాచిక పైకి ఎలా వచ్చిందో తెలుసుకోవాలి.
ఈ రాత్రి నేను ప్రశాంతంగా ఉంటుందని అనుకున్నా కానీ, ఇలా ఉంటుందని అనుకోలేదు.
అలవాటు చేసుకో, బ్రో.
వాండర్హూవెన్ కుటుంబంలో ప్రశాంతత అనే పదానికి చోటు లేదనిపిస్తోంది.
సబ్ టైటిళ్లను అనువదించినది: రాంప్రసాద్